Erdinger

Erdinger Weissbräu (fullt navn Privatbrauerei Erdinger Weißbräu Werner Brombach GmbH) er et tysk bryggeri, kjent for å lage «weissbier», på norsk; hveteøl. Bryggeriet ligger i byen Erding, nordøst for München i Bayern.

 Historie og produksjon  
Bryggeriet ble grunnlagt i 1886. Etter flere eierskifter kjøpte tidligere administrerende direktør Franz Brombach bryggeriet i 1935. Han byttet navn på bryggeriet til Erdinger i 1949.  I 1965 oppnådde bryggeriet en årlig produksjon på  40 000 hektoliter øl. Franz Brombachs sønn, Werner Brombach, begynte i selskapet samme år og overtok som daglig leder i 1975 da faren døde. I 1978 var produksjonen på 225 000 hektoliter og Erdinger ble da rangert som verdens største hveteølbryggeri.

Bryggeriet lå tidligere inne i byen, men da hovedkvarteret ikke lenger hadde plass, ble det bygget et nytt bryggeri i 1983 på et område utenfor Erding. Ølet blir utelukkende produsert i Erding, da bryggeriet ikke gir produksjonslisenser. Alle øltypene blir fremstilt ved flaskegjæring.

I 1990 var Erdinger det første hveteølbryggeri som produserte over 1 million hektoliter øl. I dag (2012) ligger årsproduksjonen på 1,65 hektoliter øl og selskapet har over 400 ansatte.

 Øltyper 
Kristallweissen til venstre og Hefeweissen til høyre|thumb|250px
Erdinger produserer følgende typer øl:
 Erdinger Hefe – klassisk weissbier, 5,3% vol.
 Erdinger Dunkel – dunkelweizen, mørk og fyldigere enn Hefeweizen, 5,6% vol.
 Erdinger Kristallklar – en filtrert Hefeweizen variant, 5,3% vol.
 Erdinger Champ – lys weissbier med lavere alkoholprosent, 4,7% vol.
 Erdinger Pikantus – bock weissbier, 7,3% vol.
 Erdinger Urweisse – brygget etter 120 år gammel opskrift, 5,2% vol.
 Erdinger Oktoberfestbier – sesongøl. En fyldig og bløt weissbier. 5,7% vol.
 Erdinger Weissbier Alkoholfrei – Alkoholfri weissbier, 0,4% vol.

 Annet / idrett 
Erdinger er en stor sponsor av idrett og har egen butikk hvor bryggeriets finansierte produkter kan kjøpes.Erdinger Fanshop Erdinger er hovedsponsoren av skiskytingsverdenscupen, med egne sponsoravtaler med de tyske utøverne.Biathlon Weltcup , erdinger-alkoholfrei.de

Se også: Erdinger Arena – idrettsanlegget i Oberstdorf hvor Erdinger er hovedsponsor.Erdinger Arenas nettside 

 Referanser 

 Eksterne lenker 


Kategori:Tyske bryggerier
Kategori:Næringsliv i Bayern
Kategori:Selskaper etablert i 1886
Kategori:1880-årene i Tyskland